ΚΑΝΟΝΙΣΜΟΣ (ΕΚ) αριθ. 93/97 ΤΗΣ ΕΠΙΤΡΟΠΗΣ της 21ης Ιανουαρίου 1997 για τη θέσπιση ισολογισμών εφοδιασμού των Καναρίων Νήσων και της Μαδέρας, σε ορισμένα προϊόντα του τομέα του βοείου κρέατος και για τον καθορισμό των ενισχύσεων για τα εν λόγω προϊόντα που προέρχονται από την Κοινότητα για το πρώτο εξάμηνο του 1997

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1601/92 του Συμβουλίου, της 15ης Ιουνίου 1992, για ειδικά μέτρα που αφορούν ορισμένα γεωργικά προϊόντα των Καναρίων Νήσων (1), όπως τροποποιήθηκε τελευταία από τον κανονισμό (ΕΚ) αριθ. 2348/96 (2), και ιδίως το άρθρο 3 παράγραφος 4 και το άρθρο 5 παράγραφος 2,

τον κανονισμό (ΕΟΚ) αριθ. 1600/92 του Συμβουλίου, της 15ης Ιουνίου 1992, για ειδικά μέτρα υπέρ των Αζορών και της Μαδέρας (3), όπως τροποποιήθηκε τελευταία από τον κανονισμό (ΕΚ) αριθ. 2348/96,

Εκτιμώντας:

ότι ο κανονισμός (ΕΚ) αριθ. 2348/96, που τροποποιεί τους κανονισμούς (ΕΟΚ) αριθ. 1600/92 και 1601/92 για ειδικά μέτρα υπέρ των Αζορών και της Μαδέρας καθώς και των Καναρίων Νήσων όσον αφορά ορισμένα γεωργικά προϊόντα, παρέτεινε μεταβατικά και για ένα έτος, την εφαρμογή του καθεστώτος εφοδιασμού με ορισμένα προϊόντα του τομέα του βοείου κρέατος 7 ότι, κατά συνέπεια, είναι απαραίτητο να καταρτιστεί ισολογισμός του εφοδιασμού σχετικά με τα εν λόγω προϊόντα, για το πρώτο εξάμηνο του 1997, και να καθοριστούν, για τα προϊόντα που προέρχονται από την Κοινότητα, τα ποσά των ενισχύσεων που εφαρμόζονται από 1ης Ιανουαρίου 1997 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τις Καναρίους Νήσους, κατ' εφαρμογή των άρθρων 2 και 3 του κανονισμού (ΕΟΚ) αριθ. 1601/92, για το πρώτο εξάμηνο του 1997 και για τα βοοειδή πάχυνσης και ορισμένα μεταποιημένα προϊόντα με βάση το βόειο κρέας:

1. οι προβλεπόμενες ποσότητες για τις οποίες εφαρμόζεται, ανάλογα με την περίπτωση, απαλλαγή από τους δασμούς κατά την εισαγωγή ή χορηγείται κοινοτική ενίσχυση όσον αφορά τα ζώα και τα προϊόντα που προέρχονται από την υπόλοιπη Κοινότητα, καθορίζονται στο παράρτημα Ι 7

2. οι ενισχύσεις για τα ζώα που προέρχονται από την υπόλοιπη Κοινότητα, καθορίζονται στο παράρτημα ΙΙΙ 7

3. οι ενισχύσεις για τα μεταποιημένα προϊόντα που προέρχονται από την υπόλοιπη Κοινότητα καθορίζονται στο παράρτημα IV.

Άρθρο 2

Για τη Μαδέρα, κατ' εφαρμογή των άρθρων 2 και 3 του κανονισμού (ΕΟΚ) αριθ. 1600/92, για το πρώτο εξάμηνο του 1997, και για τα βοοειδή πάχυνσης:

1. οι ποσότητες στον ισολογισμό εφοδιασμού για τις οποίες, ανάλογα με την περίπτωση, εφαρμόζεται απαλλαγή από τους δασμούς κατά την εισαγωγή ή χορηγείται κοινοτική ενίσχυση όσον αφορά τα ζώα που προέρχονται από την υπόλοιπη Κοινότητα, καθορίζονται στο παράρτημα ΙΙ 7

2. οι ενισχύσεις για τα ζώα που προέρχονται από την υπόλοιπη Κοινότητα, καθορίζονται στο παράρτημα ΙΙΙ.

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Ιανουαρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 173 της 27. 6. 1992, σ. 13.

(2) ΕΕ αριθ. L 320 της 11. 12. 1996, σ. 1.

(3) ΕΕ αριθ. L 173 της 27. 6. 1992, σ. 1.

ΠΑΡΑΡΤΗΜΑ Ι

Ισοζύγιο προβλέψεων εφοδιασμού των Καναρίων Νήσων όσον αφορά τα βοοειδή πάχυνσης και ορισμένα μεταποιημένα προϊόντα με βάση το βόειο κρέας, για το πρώτο εξάμηνο του 1997

>

ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

Ισοζύγιο προβλέψεων εφοδιασμού της Μαδέρας όσον αφορά τα βοοειδή πάχυνσης για το πρώτο εξάμηνο του 1997

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙΙ

Ποσό της ενίσχυσης που δύναται να χορηγηθεί για αρσενικά βοοειδή πάχυνσης που προέρχονται από την κοινοτική αγορά

>ΘΕΣΗ ΠΗΝΑΚΑ>

ΠΑΡΑΡΤΗΜΑ IV

Ποσά της ενίσχυσης που χορηγούνται για τα προϊόντα που αναφέρονται στο παράρτημα Ι και που προέρχονται από την κοινοτική αγορά

>ΘΕΣΗ ΠΗΝΑΚΑ>